
M 
anera tur hende sa, durante pan- 
demia cu a cuminsa na 2020, 
diferente organisacion rond mundo a 
cuminsa cu preparacion di remedi den 
un forma of otro, con pa combati CO- 
VID. Segun lider di partido RED Demo- 
cratico, Ricardo Croes, na final a caba 
cu cuater vacuna practicamente dos 
experimental MRNA y e otro dosnan cu 
tabata mas vacuna tradicional. 


E ta sigui splica cu pa dos aña largo 
rond mundo, e organisacionnan a tene 
cuenta cu e efectonan secundario cu e 
vacunanan aki a causa y kico exacta- 
mente por a haci mirado cu a duna un 
vrijwaring n’e productornan p’e daño 
cu por a causa. 


Na Hulanda, for di dia 23 pa 30 di 
september, mas cu 20 organisacion di 
noticia lo dedica un siman na trata e 
tema di e bijwerkingnan aki. Tur hende 
por subi riba www.vaccinatieschade. 
com y ta haya e informacionnan aki. 
Na Hulanda so tin 229 mil caso registra 
di bijwerking (efecto secundario). 
Depende unda busca e informacion lo 
haya sa cu tin otro organisacion cu ta 
claim cu esaki ta mas cu e cifra aki. 


Pa RED Democratico importante ta 
pa haci e pregunta aki. Na Aruba, 
cua organisacion, cua dokter, cua 
boticario of por ta Universidad di 
Aruba, Ministerio di Salubridad, kend- 
enan exactamente ta responsabel pa 
mantene un conteo pa registra pashent 
cu a tuma vacuna y a sufri di un daño 
pa motibo di e vacuna aki. 


Pa partido RED esaki ta indispensabel 
pa investiga, mirando cu rond mundo 
tin mas di 40 mil morto, tin miyones di 
hende cu daño, tin diferente caso den 


corte. 
Pero aki na Aruba no ta tende nada. 
No a tende ni un solo politico fuera di 
partido RED Democratico atende cu e 
tema aki. 


E ta hopi importante pa RED pa inves- 
tigacion aki tuma luga y demostra de 
facto kico a pasa cu nos hendenan aki 
na Aruba cu a tuma e vacuna, kico a 
pasa cu esunnan cu a haya un bijwer- 
eking y ta posibel cu tin hende a hasta 
fayece pa motibo di e causanan aki. 


Tin entendi cu si, segun Croes. Kier 
a recorda di un reunion publico den 
parlamento caminda cu el a cuestiona 
minister di salubridad, Dangui Oduber, 
riba e medicamentonan uza pa cual el 
a haya un contesta cu entre otro a uza 


hydroxichloroquine y a resulta cu el a 
mata pashent. 


Segun Croes, ni cuanto a trece dilanti 
varios biaha caba den rueda di prensa 
cu e ta desea pa prensa puntra e dokter 
aki si tin famia cu a pone na altura, cu 
nan pashent den hospital a muri di 
COVID of si ta di hydroxichloroquine 
nan a muri. 


Ningun momento te cu awe, no a tende 
nada mas di esaki, Croes a enfatisa. E 
ta desea despues di awe pa mira ken 
si tin abogado, hurista, ken precies 
ta haya e necesidad di e famianan di 
hende cu por a fayece cu por pensa cu 
ta e vacuna of si tin hende cu tin efecto 
secundario, ta dispuesto pa bin dilanti 
y cuminsa cu un investigacion. 


Ricardo Croes (RED) 


Mester bin cu investigacion pa mira ki 
daño e vacuna di COVID por a causa 

D 
espues di hopi tempo, Aruparking a cuminsa bira activo 
y informacion ricibi ta mustra cu pa dialuna venidero, 3 
di October, e compania lo inicia un accion contra di autonan 
cu ta staciona riba parkinglot cu ta bou maneho di Arupark- 
ing, cual a wordo yama un “sticker actie.” 


Mucho informacion no tin riba e campaña aki y e nificacion 
di esaki pero por a compronde cu personal di Aruparking cu 
tin hopi tempo inactivo, lo pega sticker riba windshield di 
autonan staciona riba loke ta marca cu strepi blanco of geel. 
En realidad pa algun tempo caba, Aruparking no ta mane- 
hando of no tin control riba stacionamento di autonan den 
centro di Oranjestad y tampoco a bin ta sanciona esunnan 
cu no ta paga pa uza e espacio di parkeer. 


Loke a bin ta hunga un rol tambe ta e hecho cu actualmente 
no tin ningun mashin di Aruparking funcionando caminda 
un chauffeur por hinca placa y uza e espacio cu el a scoge, 
pa staciona su auto. 


Fuera cu e mashinnan aki tin hopi tempo for di funcion, nan 
no a ser manteni tampoco pa di e forma aki lo por a pone 
nan funciona bek mientras cu henter e supervision y control 
pa loke ta stacionamento di autonan, no tabata existi. 
Kico ta intencion tras di e sticker actie aki no ta conoci 
ya cu simplemente na e momentonan aki, no tin un forma 
adecuado pa doño di auto paga pa staciona esaki riba loke 
Aruparking ta considera nan stacionamento. 


Ki tipo di sticker lo wordo uza tampoco ta conoci ya cu tin 
un sticker cu ta bira un dolor di cabes pa kita despues y ta 
di spera cu no ta e tipo di sticker ey, lo wordo uza di dialuna 
padilanti. 


Ta un hecho cu pa hopi tempo Aruparking no tin entrada cu 
henter e proceso di stacionamento y solamente esunnan cu 
ta abonado, esta cu tin e vaknan strepi geel, a sigui paga 
nan cuenta pa sigura nan luga pero e grupo aki tambe e 
reduci bastante pa algun aña caba. 


Manera ta conoci Aruparking ta wordo subsidia pa Arubus 
cu tambe ta meti den un crisis financiero caminda placa no 
ta yega na cubri gastonan operacional pero e motivacion 
di gerencia di Aruparking pa cu e sticker actie di dialuna 
venidero, no tin mucho hustificacion. 


Si kier recorda tur hende cu nan tin cu cuminsa paga, anto 
esaki no ta rekeri un accion di sticker pero solamente partic- 
ipacion general na pueblo. 
Pero manera ya menciona, pa bolbe inicia cu e proceso di 
cobra usuarionan, Aruparking ta rekeri pa haci un inversion 
cu lo costa hopi placa, algo cu gobierno no tin na e momen- 
tonan aki. 


Otro accion caminda ta bolbe saca placa for di cartera di un 
pueblo cu ya caba ta mal manca pa cantidad di medida cu 
gobierno a bin ta introduci pa algun tempo caba. 


Aruparking ta inicia accion 
di “sticker” dialuna venidero 

C 
onforme e tarea di e Comite di Maneho Monetario (CMM) pa eval- 
ua, dicidi y duna transparencia riba e accionnan di maneho mon- 
etario di Banco Central di Aruba (BCA), BCA ta desea di comunica lo 
siguiente. Durante e reunion di 17 di augustus 2022, CMM a dicidi pa 
mantene e reserva obligatorio na 24,0 porciento entrante 1 di septem- 
ber 2022. Di e manera aki, e banconan comercial mester tene un balan- 
sa minimal na BCA cu ta igual na 24,0 porciento di e depositonan riba 
termino cortico di nan clientenan. E decision pa mantene e reserva ob- 
ligatorio na 24 porciento ta basa primordialmente riba e bahada con- 
tinuo den e nivel di likides excesivo na e banconan comercial, ademas 
di un nivel adecua di reservanan oficial y internacional. 


E CMM a considera e siguiente informacion y analisis den su delibera- 
cion: 


Reservanan internacional y oficial 
E reservanan internacional, cu ta consisti di reservanan oficial di BCA y 
reservanan di divisa na e banconan comercial a subi cu Afl. 345,2 miyon 
(Grafico 1) riba 29 di juli 2022, compara cu fin di december 2021. E 
reservanan oficial a aumenta cu Afl. 264,0 miyon durante e mesun 
periodo, mientras cu e reservanan teni pa banconan comercial a subi 
cu Afl. 81,2 miyon. Consecuentemente, riba 29 di juli 2022, e reser- 
vanan oficial y internacional a suma Afl. 3.008,9 miyon y Afl. 3.474,8 
miyon, respectivamente. Pa e resto di 2022, BCA ta premira mas expan- 
sion den e reservanan internacional y oficial debi na extra entrada di 
divisa relata na turismo y un subida den inversion procedente di exte- 
rior. Mantencion di un nivel adecua di reservanan ta critico pa mantene 
e tasa di cambio fiho entre e florin Arubano y e dollar Mericano. Relata 
na esaki, BCA ta anticipa cu reservanan internacional lo permanece 
riba e tres luna di pago riba e cuenta coriente di e balansa di pago. E 
pagonan riba e cuenta coriente di balansa di pago ta consisti di pagonan 
pa importacion, pago di interes na inversionistanan stranhero y trans- 
ferencianan pa exterior manera placa manda afo door di trahadonan 
stranhero. Ta proyecta cu e reservanan oficial lo permanece dentro di 
e margen aceptabel basa riba e metrico ‘Assesing Reserve Adequacy’ 
(ARA) di e Fondo Monetario Internacional (FMI) (Tabel 1). 


Inflacion 
Na juni 2022, e Indice di Prijs di Consumo (IPC) tabata 5,3 porciento 
mas halto compara cu e mesun luna di e aña anterior (Grafico 2). E 
aumento aki den e IPC compara cu e mesun luna di e aña anterior 
tabata causa primordialmente door di e aumento den prijs di gasolin, 


cu a afecta e componente di ‘transporte’ (contribuyendo cu 2,9 punto 
di porcentahe). Subidanan den e otro componentenan, esta ‘cuminda 
y bebida n0 alcoholico’ (contribuyendo cu 1,2 punto di porcentahe), 
‘operacion di vivienda’ (contribuyendo cu 0,5 punto di porcentahe), 
‘otro bienes y servicio’ (contribuyendo cu 0,4 punto di porcentahe), y 
‘restaurant y hotel’ (contribuyendo cu 0,3 punto di porcentahe) tambe 
a contribui na aceleracion di inflacion. E inflacion midi riba promedio 
di 12 luna a crece te na 3,4 porciento. BCA ta proyecta cu inflacion ta 
sigui aumenta durante e resto di 2022. E expectativa aki ta basa riba 
e subida den prijs di petroleo den mercadonan internacional, y avan- 
cenan den prijs di utilidad entrante augustus 2022. Ademas, Aruba lo 
importa un gran parti di e subidanan den prijs for di su partnernan di 
exportacion, particularmente for di Estados Unidos y Europa. 
Mientrastanto, na juni 2022, inflacion basico (excluyendo cuminda y 
energia) a yega 2,0 porciento si midi e final di respectivo luna contra e 
mes un luna di e aña anterior. Inflacion basico midi na final di e respec- 
tivo luna contra e mesun luna di e aña anterior a wordo primordial- 
mente causa pa e componente di ‘transporte’ (contribuyendo cu 0,7 
punto di porcentahe), resultando for di aumento den prijsnan di auto 
(contribuyendo cu 0,6 punto di porcentahe). E componentenan ‘oper- 
acion di vivienda’ (contribuyendo cu 0,5 punto di porcentahe), ‘otro 
bienes’ (0,4 punto di porcentahe), y ‘restaurant y hotel’ (contribuyendo 
cu 0,3 punto di porcentahe), tambe a contrubui na e inflacion basico 
midi contra e mes un luna di e aña anterior. Basa riba un promedio 
anual, inflacion basico a yega na 1,5 prociento. 


Likides excesivo na banconan comercial 
E total di likides excesivo na e banconan comercial a baha di Afl. 1.307,7 
miyon na december 2021 te na Afl. 905,7 miyon na juni 2022 (Grafico 
3). E caida significante aki den likides excesivo ta debi principalmente 
na e subidanan consecutivo den e tasa di reserva obligatorio durante 
e prome seis lunanan di 2022. No obstante, e nivel di likides exce- 
sivo a keda significantemente mas halto cu e nivelnan midi prome cu e 
pandemia (+ Afl. 266,3 miyon). Esaki tabata a causa di e nivel eleva di 
fondonan di likides (cu ta inclui cash, bononan di gobierno y otro activo 
likido) na banconan comercial, empuha tambe door di e nivel abou di 
demanda pa credito. Sinembargo, financiamento local di proyectonan 
relata na turismo y di negoshinan probablemente lo crece den e di dos 
mita di 2022, resultando den un bahada di e nivel di likides excesivo na 
e banconan comercial. 


BCA a dicidi di mantene e reserva 
obligatorio na 24,0 porciento 
desde prome di september 2022 

R 
iba un diabierna, riba un ‘payday’ dilanti di un fin di si- 
man cu hopi actividad, na momento cu mayoria di par- 
lamentario ta na Hulanda, gabinete Wever Croes II a bin di- 
lanti pa anuncia medidanan cu lo wordo introduci entrante 
prome di Januari 2023. 
Un esfuerso grandi di Minister di Finansa, Xiomara Maduro, 
pa duna un aspecto positivo na algo cu simplemente lo no 
beneficia pueblo den e aspecto financiero. 


Un rapport traha pa departamento di financia segun e 
mandatario, uzando palabranan elocuente, palabranan 
sumamente melancolico y hasta den un ritmo musical 
manera”fase di recuperacion- compensacion- reparticion- 
mehoracion, ta masha poco mandatario por splica introduc- 
cion di mas impuesto na un pueblo riba un nota musical cu 
asina hopi ritmo. 


BBO lo aumenta pa 7% y segun Minister Maduro, contrario 
na loke Prome Minister Evelyn Wever Croes a anuncia algun 
siman atras, kende a bisa cu BTW no ta bin mas pero lo 
aumenta BBO, awor e aumento aki di BBO ta solamente un 
‘proceso’ pa “laga pueblo custuma cu BTW ta na caminda.” 
Increibel cu pueblo tin un gobierno cu ta manipulando cu 
su maneho di e forma aki, cu ta trata di convence e mesun 
pueblo cu gobierno ta manipulando, den un 
forma asina bergonsoso ya cu no por bisa esaki 
di otro forma. 
Segun Minister Maduro, loke ta bay pasa ta 
un solucion pa logra recuperacion di finansa 
publico y e mandatario ta sigur cu no cu bin c’un 
otro constelacion di gobierno y Parlamento, e 
proceso aki tin cu continua ya cu e ta necesario. 
E mandatario a insisti cu e cambionan fiscal cu 
su gobierno ta bay introduci, ta algo cu gobierno 
tin mester di dje ya cu desaroyonan den ultimo 
añanan, mencionando entre otro pandemia y 
guera na Europa, a percura pa un inflacion cu ta 
afectando henter mundo. 


CONCLUSION 
Por a nota cu e esfuerso di Minister Maduro pa 
realmente convence un pueblo cu ya ta horcando 
su mes pa tantisimo medida, tin cosnan cu el a 
declara cu ta un acusacion den direccion di su 
propio gobierno. 


“Tur decision cu bo no tuma awe, ta decisionnan 
si cu lo bay cambia bo realidad y no den e sistema 
bon pero lo haci e realidad un tiki mas fastioso,” 


Minister Maduro a declara y aki tin cu mustra cu en realidad 
e mandatario a dal e clabo riba su cabes. 
Ora cu analisa reportahenan di CAft, caminda pa mas c’un 
aña hunto cu RMR y despues miembronan di Tweede Kamer, 
a acusa gabinete Wever Croes I y II, di no ta cumpli cu loke 
a wordo acorda y palabra. 


Hecho ta cu gabinete Wever Croes awor ta na careda pa 
regla cosnan cu nan mester a regla for di 2018 ora cu Prome 
Minister Wever Croes a firma e prome acuerdo cu gobierno 
Hulandes loke nunca a ser haci. 


Pesey tin cu mustra cu tur loke Minister Maduro a trece 
dilanti ayera pa convence un pueblo cu e medidanan ta 
necesario aworaki, ta mescos cu e mandatario y su gobi- 
erno wak nan mes den spiel, ya cu e esfuerso mas grandi na 
e momentonan aki, ta pa scapa un aanwijzing cu awor lo por 
bira realidad diabierna 21 di october venidero! 


Loke por bisa awor ta cu pueblo a ricibi su pagara pa cambia 
suerte pa aña nobo 2023 for di gabinete Wever Croes, un 
pagara cu sin duda lo resona formalmente den cartera di tur 
hende riba e isla aki. 


Gabinete Wever Croes II cu pagara pa 2023 


Un gobierno combersando cu su mes dilanti di un spiel 

“N 
an no kier ombudsman, e ora RED ta actua e ora 
como e ombudsman di pueblo y adresa loke no ta 
bayendo corecto,” ta loke cu Rene Kock, vocero di e partido 
a bisa durante di un publicacion online cu partido RED Dem- 
ocratico a haci. 
Nan ta sinti e dolor di pueblo y ta para fuerte p’asina denuncia 
e preocupacionnan cu tin den comunidad. 


MANEHO DI IDIOMA 
Kock a menciona cu partido RED Democratico a ricibi den 
nan inbox dos punto. Un di nan ta bin di e docentenan cu a 
bisa cu aworaki tin un consulta tocante di ‘taalonderwijs’, 
pa aki na Aruba, unda cu ta invita e docentenan pa cuater 
sesion. 


Loke por remarca ta cu en realidad tin un ‘taalbeleid’ caba 
na Aruba. Si e minister mira bon of lesa pen. 2030, ta para 
cu palabra cla kico ta ‘taalonderwijs’ pa land Aruba. 
Por ta tin cu traducie p’e ta tiki mas cla, aunke e ta defini 
unda tin cu bay cu nos maneho di idioma. 


Tambe tin cu tene cuenta cu ta papiando di ‘dode taal’ den 
enseñansa. P’esey tambe Papiamento ta hopi importante. 
Tin diferente rapport traha, y tambe bao Minister Lampe 
tabatin un comision cu a bin cu un rapport. 


Segun Kock, esun cu tin actualmente, ta pa simplemente pa 
por bisa cu ta minister Endy Croes a bin cu ne. 
Ora cu e rapport aki bin, ta coy esun traha bao minister 
Lampe, compar’e cu esun di Croes y busca e un diferencia 
cu lo tin, cual t’e nomber. 


Pa por ilustra tambe kico ta importante, vooral ora cu papia 
di e ‘dode taal’, tin cu tene cuenta cu na Saba, Sint Maarten 
y Sint Eustatius, ta duna educacion den nan lenga materno, 
cual p anan ta e Ingles. Eynan nan ta considera Hulandes 
een sterke vreemde taal. 


Corda tambe cu bao di minister Lampe a inverti den 
‘Nederlandse taal als vreemde taal’. Basicamente e tey caba. 
Tin cu haci uzo di esaki, segun Kock. 
Cu esey ta bisa un biaha mas, ta malgasta placa mientras tin 
un maneho caba cu por sigui cu e proceso di ehecut’e. 


ACCESIBILIDAD PA RESPALDO 
E di dos punto cu a drenta den inbox di RED, ta riba e accesib- 
ilidad pa psicologo y psikiatra. Te ainda tin un wachtlijst na 
Respaldo. 


Un ambtenaar di gobierno cu tin AZV+ mes, ora e bay na 
un consulta priva, pasobra Respaldo tin un wachtlijst basta 
largo, aunke a aloca un cantidad grandi di placa pa resolve 
esaki, pero esaki no a soluciona ainda. 


Ora cu bay cu e AZV+, e contribucion ta mas cu 100 florin. 
Awo tin cu splica con e ta accesibel p’e persona cu ta gana 
un salario minimo, con e por bay un psicologo of psikiatra, 
si e no tin un AZV+. 


Pa un mes cu ta ambtenaar cu tin cu paga 100 florin pa 
sesion, e ora pa nan e lo ta dobel di esaki. 
Ta dos preocupacion cu a drenta cerca RED cu ta kere cu ta 
hopi serio y mirando cu ultimo biaha RED a adresa esun di e 
taxista y por bisa cu a coregi e situacion. Ey kier 
ilustra como RED ta vocifera loke drenta den nan 
inbox, sin censura kico ta pasa y poco poco ta 
yega n’e solucionnan. 


Rene Kock: 


Partido RED Democratico ta 
para pa Ombudsman di pueblo 

A 
inda no tin solucion na bista pa un 
grupo grandi di studiantenan di 
Aruba kendenan recientemente a biaha 
pa Hulanda pa sigui cu nan estudio pa 
loke ta alohamento permanente mane- 
ra un apartamento of un camber den 
un of otro compleho di vivienda. 
Te ainda tin un grupo kedando den 
un hotel y na otro sitionan caminda a 
brinda nan un espacio pero esaki no ta 
permanente loke ta pone cu pronto e 
hobennan aki tin cu busca otro luga pa 
bay, cual no tin na e momentonan aki. 
Pa colmo e situacion di luga di keda ta 
sigui bira ainda mas serio dia pa dia ya 
cu e coriente di studiantenan di exte- 
rior cu ta bin specialisa den universi- 
dadnan na Hulanda, ta sigui crece loke 
ta pone e necesidad pa mas aparta- 
mento pa biba, e sigui bira mas serio. 
Gobierno Hulandes ta papiando di 
busca solucion pa e asunto aki pero 
mescos cu mayoria di gobierno rond 
mundo, den e momentonan dificil aki, 


tur plan, tur inversion ta dirigi riba 
futuro y no a corto plaso. 
Algun di e hobennan di Aruba kend- 
enan ya tabatin nan novio of novia na 
Hulanda caba, a soluciona nan prob- 
lema dor di bay comparti camber cu 
nan ser keri pero no ta mustra cu lo tin 
un solucion por lo pronto pa un grupo 
cu simplemente no por haya espacio 
adecuado pa biba. 
Ayera tambe den prensa Hulandes por 
a tuma nota di un caso cu studiantenan 
na Den Haag, kendenan ta bibando 
den un edificio cu antes tabata un 


compleho di oficina, a ser converti den 
cambernan cu entre otro studiantenan 
tambe a huur. 
E publicacion ayera ta papia di un holo 
stinki y insoportabel pero tambe di 
bestia den cama y tur caminda djaca y 
schimmel riba tur muraya ya cu doño 
di e edificio, no kier inverti pa drecha 
e luga. 
Esaki ta un caso cu a bira conoci pero 
ta un hecho cu hopi studiante di varios 
nacionalidad, ta pasando den mesun 
situacion aki y caminda nan tin cu sigui 
soporta e tipo di abuso aki, ya cu no 
tin alternativa na man por lo pronto, 
mirando e scarsedad di camber pa 
studiantenan. 
Tin algun informacion extra oficial cu 
AWEMainta a ricibi cu ta dunando indi- 
cacion cu lo tin algun studiante di 
Aruba cu a regresa Aruba bek y lo keda 
spera aki na Aruba pa mira si nan lo 
haya un camber of no y e ora dicidi kico 
nan lo haci. 


Un grupo grandi di studiantenan di 
Aruba no a haya apartamento 

OPEN Doors, e iniciativa cu ta permiti consumidornan conoce 
e cushina di McDonald’s, ta bek cu un edicion completamente 
renoba. E iniciativa ta reafirma e transparencia di e compania, 
brindando e oportunidad na consumidornan pa conoce e 
proceso y calidad di e menu mas iconico na mundo. Descubri 
nos pasion pa calidad y haci bo tour na bo restaurant faborito. 


Den cuadro di Dia di Transparencia riba 28 di september, Arcos 
Dorados, e compania cu ta opera McDonald’s na mas di 20 
pais den Latino America y Caribe, ta anuncia e lansamento di e 
tournan di ‘Open Doors’ den e cushinanan di nan restaurantnan. 
Durante e emergencia sanitario di e corona virus, e bishitanan 
di e cushinanan di McDonald’s a wordo suspendi y temporal- 
mente reemplasa cu un version virtual. E aña aki, e iniciativa ta 
bek cu un edicion rebona y actualisa pa aclara tur mito y duda 
di e hamburgernan mas iconico na mundo. David Grinberg, 
Vice-Presidente di Comunicacion Corporativo di Arcos Dorados 
ta splica cu awendia consumidornan ta mas exigente encu- 
anto e calidad di cuminda cu nan ta scoge pa consumi. “Open 
Doors ta un forma pa brinda e oportunidad na dicho consumi- 
dornan pa conoce nos miho y experiencia e calidad di ingre- 
dientenan, procesonan di higiena y standard di siguridad cu 
nos ta mantene den nos cushinanan. Nos tin nada di sconde” 
Grinberg ta splica, reafirmando cu Arcos Dorados ta e unico 
compania den e industria di fast food cu ta habri e portanan di 
nan cushina pa publico. 


E prioridad di Arcos Dorados ta pa brinda tur cliente e miho 
experiencia na nan restaurantnan, acceso directo na infor- 
macion tocante calidad di e procesonan, productonan y 
compromisonan. Segun e estudio “Trust Barometer 2022 de 
Latinoamérica”, un encuesta anual di confiansa y credibil- 
idad, realisa pa e agencia di comunicacion Edelman, e calidad 
di e informacion ta e caracteristica mas importante pa genera 
confianza na tur e restaurantnan. Den e mesun liña, e estudio ta 
sostene e tendencia actual unda consumidornan ‘no ta kere den 
algo te ora cu nan por prueba su confiabilidad’. Cu e contexto 


y referencia aki, Arcos Dorados a dicidi di renoba e iniciativa di 
Open Doors na tur localidad. Desde su lansamento na 2014, 
mas cu 15 miyon persona den Latino America y Caribe, a bishita 
e cushinanan di McDonald’s. 


Kico ta di spera di Open Doors? 
Participantenan di Open Doors por probecha di e bishita pa 
aclara tur duda, deriva mito y descubri mas tocante e ingredi- 
entenan di calidad y procesonan cu ta wordo manteni na dje pa 
por prepara e menu di McDonald’s. Na mesun momento, partic- 
ipantenan por observa e trabou diario di nos hobennan, unda 
mayoria ta experenciando nan prome empleo formal. Un bishita 
di Open Doors por wordo haci na tur localidad di McDonald’s 
Aruba y no tin mester registra prome. Durante 20 minuut, e 
Manager di e restaurant y su team lo guia tur bishitante pa expe- 
riencia e cushina, incluyendo un demostracion di e medidanan 
di higiena y siguridad di alimentacion, ingredientenan, y hopi 
otro ‘secreto’, cu aunke nan no ta den bista, nan ta forma parti 
di e compromiso di calidad cu e compania ta mantene su mes 
na dje desde e principio. “Ta trata di un experiencia innovado 
y hopi special pa e clientenan. Ademas di descubri tur locual 
ta sosode den e cushinanan, participantenan ta siña varios tip 
util pa aplica den nan mesun cushina, ta conoce mas di nos 
compromiso pa brinda prome empleo formal na hobennan den 
nos comunidad y ta siña tocante nos practicanan di sostenibi- 
lidad ambiental cu ta forma parti di nos strategia ESG, Receta 
pa Futuro” Nurdrey Granviel, Market Manager di Arcos Dorados 
Aruba ta splica. Pa finalisa e tour, bishitantenan por duna nos 
nan opinion tocante e experiencia pa medio di un encuesta. Pa 
hasi un recorido di nos cushina, ta permiti maximo 5 persona 
pa cada tour, mester tin minimo 12 aña di edad, mester hasi uzo 
di tapaboca y cumpli cu e medidanan di seguridad di alimen- 
tacion. Tournan por wordo hasi di dialuna pa diahuebs. Pa siña 
mas tocante Open Doors, bishita www.arcosdorados.com/ 
puertas-abiertas-2022/  


About Arcos Dorados 
Arcos Dorados is the largest independent McDonald’s franchisee 
in the world and the largest quick-service restaurant chain in Latin 
America and the Caribbean. The company has the exclusive right 
to own, operate and franchise McDonald’s locations in 20 countries 
and territories in those regions and has more than 2,250 company- 
owned and sub-franchised restaurants, which together employ 
more than 90,000 people (as of 6/30/2022). The company also 
maintains a strong commitment to the development of the commu- 
nities in which it operates and to the generation of first formal 
employment for young people, in addition to using its scale to have 
a positive impact on the environment. It is listed on the New York 
Stock Exchange (NYSE: ARCO). For more information about the 
Company, please visit our website: www.arcosdorados.com. 


Open Doors ta bek 


Conoce e cushina di McDonald’s Aruba 

D 
iahuebs anochi a tuma luga na Boulevard 
Events Aruba, e presentacion di e post- 
er y e buki di informacion pa cuido y protec- 
cion di baby, na lidernan di centronan di cui- 
do. Aruba ta conta cu e Plataforma “Platform 
Veiligheid in de Kinderopvang”, cu ta encar- 
ga pa crea un ambiente mas sigur di consci- 
entisacion y prevencion den e centronan di 
cuido di mucha pa tur e babynan di 6 siman 
pa 12 luna. E Plataforma aki ta wordo presi- 
di door di señora Noemi Maduro. Señora No- 
emi manera conoci, a pasa den un situacion 
na unda cu el a perde baby Noah. Prome Min- 
ister Evelyn Wever-Croes na e ocasion aki a 
representa Minister Rocco Tjon na e evento. 


E poster di conscientisacion aki ta encera 10 
punto di conscientisacion y e buki ta contene 
informacionnan cu por yuda centronan di 
cuido di mucha pa ta mas efectivo den cuido 
di nos muchanan. Esaki ta un bunita iniciativa 
di Noemi Maduro y e Plataforma. Centronan 
di cuido hopi biaha kisas no ta ekipa cu tur 
informacion actualisa. Pa e motibo aki, funda- 
cionnan, institutonan y e Plataforma aki cu ta 
cla pa yuda y duna un man pa haci centronan 
di cuido sigur y duna trankilidad na mayornan. 


“Nos muchanan mas chikito merece di ta 
den un ambiente sigur. Y ta responsabilidad 
di cada ciudadano pa crea e ambiente aki pa 
nan. Esaki ta e compromiso tambe di Gabinete 
Wever-Croes II”, Prome Minsiter a enfatisa. 


Actualmente, e proyecto pa centronan di 
cuido ta den pleno ehecucion. Lo envolve 
stakeholders concerni y e centronan di 
cuido di muchanan mes tambe. Esaki ta un 
trayecto hopi largo y hopi diverso. Lo enfoca 
riba partinan educativo y infrastructural. 
Fundacion pa nos Muchanan tin un rol suma- 
mente importante den e parti educativo. E 
introduccion di esaki lo bay den fase teniendo 
cuenta cu e situacion specifico di cada centro 
di cuido di mucha. 


Prome Minister ta gradici e Plataforma pa nan 
esfuerso y trabou pa eleva e siguridad pa nos 
muchanan den centronan di cuido. 


Poster y buki di informacion pa cuido y proteccion di baby 


Presenta na lidernan di centro di cuido 

D 
rs. Mervin Wyatt-Ras ta desapunta 
con gobierno toch entrante prome 
di october 2022 ta bay corta sin piedad 
den lista positivo di medicina cu pash- 
entnan tin derecho ariba dje den e pak- 
ete di AZV. Aki ciudadanonan tin cu bay 
paga pa cierto medicamento. 
Ya caba AZV ta urgi tur hende pa pone 
placa un banda pa paga pa medicina. 
Segun Wyatt-Ras e realidad ta cu e cart- 
eranan di nos ciudadanonan ta bashi 
y no tin placa ni pa come, awa y cori- 
ente, corda pa resta placa pa paga pa 
remedi. Ta con nos hendenan por pone 
placa na banda ya cu nan no tin ni placa. 
E consecuencia ta cu pashentnan lo no 
bay cumpra e medicina aki y nan salud 
lo empeora dor di cual toch lo keda 
cu gastonan halto di salubridad of lo 
aumenta esakinan. 


Di otro banda e gobierno aki no ta corta 
den su propio gastonan di luho. No ta 


importa e minister di finansa cu nos 
hendenan tin cu paga pa medicina, 
basta e por core den su auto di dienst di 
150.000. No ta importa gobierno cu nos 
pueblo no tin placa den cartera basta cu 
ministro presidente y su gabinete si por 
biaha pa New York, Washington, Houston, 
Colombia y otro luganan rond mundo y 
hasta post potret y frasenan bunita riba 
facebook y instagram pa gaba. 


Gobierno net prome cu eleccion na 
2021 kier a corta den e lista posi- 
tivo di medicina pero dor di reaccion di 
ciudadanonan cu ya no por a carga mas 
gasto riba nan lomba y dor di protesta 
di nos fraccion den parlamento pidiendo 
reunion al respecto a hay’e obliga ta 
pospone e medida. 
Tambe a pospone e medida di eigen- 
bijdrage of contribucion propio, cual 
medida lo a ocasiona caos, por a trece 
mas fraude y crea cuido di clase of klas- 
sezorg. 


Tur esnan cu a deposita nan 
voto den MEP y RAIZ awe ta 
haya bofta tras di bofta den 
nan cara. Paso nos no ta nan 
a cambia den hunto cu nan pa 
tuma medida riba nos pueblo. 


Di otro banda por mira con e 
minister di salubridad, mientras 
e ta corta den nos hendenan 
humilde cu tin bijstand, ta 
cobra pensioen of tin un salario 
minimo, ta promove klassezorg 
of cuido di klasse. Por mira 
den medionan di comunica- 
cion con e ta inaugura practica 
priva pa esnan cu si tin placa 
den na cartera, por haya cuido 
privilegia, beneficiando interes 
ajeno di friends and family di e 


minister. Por algo cera cu e ta apoyando 
e practicanan priva cu lo ofrece hasta 
servicio cu ya caba nos hospitalnan ta 
dunando. Wyatt-Ras ta puntra su mes si 
AZV ta envolvi den esaki? 


Tin hopi otro alternativa cu lo mester 
wordo encamina prome cu sigui corta 
den nos ciudadanonan cu ya caba no tin 
mas pa duna. Aki Wyatt-Ras a menciona 
na varios ocasion caba compra di 
medicina hunto y central na tarifanan 
mas abou, mehora e proceso di manda 
pashentnan Colombia y di menos dura- 
cion, mehoracion di cooperacion entre 
instancianan y profesionalnan cu ta duna 
cuido y medicina, inversion den preven- 
cion y amplia eerstelijnszorg. 


Pero e minister aki sin vision y cu a haya 
tur cos den teblachi dor di gobernacion 
di AVP, no ta tene cuenta cu esnan mas 
vulnerable den nos comunidad. 
E minister aki hunto cu Wever-Croes 
ta scoge pa castiga zorgverleners cu 
recorte di 5 miyon pa luna y awor ta 
castiga pashentnan. Por cierto tin ya 
caba diferente dunadonan di cuido ta 
bandonando nos isla dor di e medidanan. 


Minister di salubridad mester carga su 
responsabilidad y enbes di corta sinta 
di clinica priva of bati bel pa pronk cu 
pluma di logro di gobierno di AVP pa 
loke ta tratamento di radiologia na San 
Nicolaas, e tin cu busca opcionnan mas 
aceptabel pa baha gasto cuminsando cu 
gastonan di goederen en diensten di su 
mes y di su gobierno. 


Drs. Mervin Wyatt-Ras: 


Entrante awe e gobierno cruel 
aki lo corta den e lista positivo di 
medicina perhudicando e pashent 

P 
artido RED Democratico a participa recientemente na un 
encuentro cu Accion 21 a organisa, treciendo hunto e 
partidonan no-tradicional. 


Eynan partido RED Democratico a papia di e topico di lista 
combina. Segun miembro di partido, y ex-mandatario Rudy 
Lampe, si a sigui a idea di RED Democratico, historia di Aruba 
lo tabata otro pa loke ta lista combina. 


Lista combina ta nifica cu e partidonan no-tradicional ta 
forma un lista y ta bay eleccion. Imagina na 2005 caba RED 
a propone esey. E tempo ey MPA y PDR a nenga di bay cu 
RED den un lista combina. 
Si e tres partidonan ey a forma un lista combina, e tempo ey 
MEP lo no a haya mayoria absoluto. 


Despues na 2009 a acerca tur e partidonan 
no-tradicional. Atrobe a nenga RED Democratico, 
Lampe a indica. Si na 2009 tabatin un lista 
combina, partido AVP no a haya e mayoria abso- 
luto. 


Cada bes di nobo ta ripara e mesun fout. Hopi 
partido ta dividi y e ora e restzetelnan ta bay p’e 
partidonan grandi, Lampe a bisa. 


“Na 2013 y na 2017 partido RED a bolbe propone 
tur e partidonan, incluyendo RAIZ. Si e tempo 
ey RAIZ a acepta pa bay cu partido RED, nan lo 
tabata den parlamento fo’i 2017. 


E restzetel no lo a bay p’e partidonan grandi. Den 


2921 a propone na Accion 2021 pa forma un lista combina, 
cual nan a nenga tambe. 


Si for di e tempo ey Accion 21 a acepta un lista combina cu 
RED, Accion 21 awe lo tin 2 asiento den parlamento. 


RED a propone na 2021 na PPA, cu a nenga di bay cu un lista 
combina cu RED Democratico. Si nan a acepta na 2021, PPA 
awe ta den parlamento cu un asiento. 


Cada bes historia ta ripiti cu e mesun fout. P’esey RED a 
bay n’e reunion aki. Ohala cu e biaha aki si e idea di RED 
Democratico por cristalisa y bay bin cu un lista combina 
p’asina evita cu e restzetelnan ta bay p’e dos partidonan 
tradicional. 


Rudy Lampe (RED): 


Si e partidonan no-tradicional acepta pa ta den 
un lista combina historia politico lo por ta otro 


Website: www.awemainta.com 


E-mail: noticia@awemainta.com 


Facebook: www.facebook.com/awemainta 
Instagram: www.instagram/awemainta 


Telefon: 588-0022 

M 
inister Plenipotenciario Ady Thijsen a informa tocante 
algun punto importante cu a wordo trata durante di 
e reunion di Conseho di Minister di Reino (RMR) cu a tuma 
luga recientemente. E temanan cu a trata ta acerca di deci- 
sionnan cu a tuma den cuadro di Aruba su deficit di 2022 y 
con lo sigui padilanti. Minister Thi- 
jsen a indica cu e tabata un bon 
reunion. 


Reunion Conseho di Reino (RMR) 
Un di e puntonan cu a trata 
tabata e deficit di 2022 
unda cu CAFT a duna su 
“aanbeveling” 
/ 
reco- 
mendacion y Secretario 
di Estado Alexandra van 
Huffelen a pidi pa wanta 
esaki. Motibo di esaki 
ta, pasobra tin un dife- 
rencia entre con Aruba 
y Hulanda ta yega na e 
sumanan (cua manera 
di 
calcula 
ta 
uza). 
Staatssecretaris 
van 


Huffelen ta positivo cu Aruba y Hulanda lo sali afo. 


Minister Thijsen a indica cu durante e reunion nan a reconoce 
cu tin un diferencia, y pues a tuma e decision pa wak esaki 
miho un biaha mas pa asina no keda den e impasse. 


Un otro punto cu a wordo treci dilanti ta cu e pandemia 
ta bayendo pero cu mester por tin espacio den caso cu e 
pandemia lanta cabes of si bin desaster natural. 
Den cuadro di esaki nan a trece den nan puntonan dilanti cu 
nan ta sali for di e punto di bista cu tur cos ta bay sigui bon 
y e pandemia no ta bin bek. Consecuentemente pa 2023 lo 
aplica e normanan normal bek. 


Minister Thijsen a sigui splica cu den e LAFT di Aruba y RFT 
di Corsou y Sint Maarten, ta poni articulonan (articulo 23 pa 
Aruba) cu por desvia a base di e articulonan aki den caso cu 
bin un ‘ramp’. Considerando esaki Minister Thijsen a bisa cu 
el a enfatisa cu semper mester tene esaki na cuenta cu por 
haci uzo di e articulonan aki pasobra no por premira locual 
lo pasa den futuro. Pues ta spera cu di berdad tur cos ta bay 
bon y cu nada mas manera e pandemia tuma luga, pero cu 
ta reconoce cu tin e espacio pa uza e articulo menciona, den 
caso cu mester, cual nan a bay di acuerdo cu ne. 


Minister Plenipotenciario Ady Thijsen: 


Staatssecretaris ta positivo cu Aruba y Hulanda lo sali afo 


P 
rome Minister Evelyn Wever - Croes den nomber di Gobierno di Aruba 
ta felicita Tele Aruba, Aruba su planta nacional, cu a cumpli 59 aña di 
existencia. 59 aña ta informando, educando y ta entreteniendo henter co- 
munidad di Aruba. Pabien na tur esnan cu ta labora na Tele Aruba y es- 
nan cu tambe a forma parti di e ekipo di Tele Aruba den transcurso di e 59 
añanan aki, Prome Minister Evelyn Wever - Croes a expresa. 


“Ami a lanta como mucha ta weita Tele Aruba.” Tele Aruba den nos comu- 
nidad ya caba ta forma parti di bida diario di ciudadanonan y como tal ta 
forma parti tambe di Aruba su historia. Prome Minister a agrega bisando, 
cu esaki ta algo cu mester percura pa mantene asina. 


Por ultimo, Prome Minister a manda palabranan di felicitacion y pabien na 
Tele Aruba cu e 59 aña di existencia y cu Dios bendiciona cada un persona 
cu ta laborando eynan, pa por sigui informa, educa y entretene henter 
comunidad di Aruba. 


Premier Evelyn Wever - Croes: 
Tele Aruba ta forma 
parti di historia di Aruba 


Y esey ta algo cu mester mantene 

D 
iahuebs atardi,Minister Maduro 
di Cultura, na un manera virtual, 
a hiba palabra durante e conferencia 
mundial di UNESCO riba maneho y de- 
saroyo sostenibel di cultura Mondiacult 
2022 teni na Mexico. Aki nos ta com- 
parti e discurso. 


President of the Mondiacult 2022, 
Assistant Director-General for culture 
of UNESCO, my colleagues, Ministers 
of Culture of all over the world, 
distinguished delegates, Ladies and 
Gentlemen, Mr. President, on behalf of 
the Government of Aruba, I congratu- 
late Mexico for organizing and hosting 
this important event. 
The eyes of the world are on Culture 
and rightfully so since Culture has the 
power to determine the development 
of humanity. 


Culture is among others the manifes- 
tation of ideas, human intellectual and 
creative achievement, social behavior, 
and customs that are widely influenced 
by education in all forms and cata- 
lyzed by technology and world scien- 
tific advances. 


The recent global events like the 
Covid-19 pandemic, natural disas- 
ters, and geo-political conflicts have 
shown communities all over the world 


the urgency in building resilience and 
putting serious effort in our ambitions 
regarding sustainable development. 


Aruba is a Small Island Developing 
State (SIDS) or a Large Ocean State 
depending on your conceptual view. 
The vulnerabilities in both cases are 
generally known. In Aruba we have 
chosen to embrace our challenges and 
to focus on the advantages that Culture 
can provide. I hereby give some exam- 
ples: 


- 
Concrete measures are being 
taken to bring Culture education in the 
formal and non-formal education as 
well in the society as a whole. 


- 
Through 
research 
aimed 
at 
providing insight into the needs of 
artists and creatives, we try to use 
effective and meaningful instruments 
to support the creative sector. 


- 
The preservation of documen- 


tary heritage has seen a huge leap in 
the past two years. Documentary heri- 
tage that is accessible to a wide audi- 
ence contributes to social discussion 
about the past in relation to the future 
and can be a source of inspiration for 
creative expression. 


We should make continuous efforts 
to show the importance of a balanced 
society where culture is sustained as 
a mean of education and of sustain- 
able development in our way of doing 
business and the way we live. Thus, 
the time is always right to educate, 
preserve and stimulate a forward- 
looking approach in which culture 
enables innovation, behavioral change 
and economic growth. 


Mr. President, I thank UNESCO for this 
opportunity and reiterate our commit- 
ment in Aruba to put culture at the heart 
of 
sustainable 
development.Masha 
danki, Thank you, Merci Beaucoup, 
Muchas Gracias! 


Minister Maduro di Cultura a hiba palabra n’e 
conferencia MondiaCult 2022 di UNESCO 

M 
i por a nota cu den e ultimo lunanan aki AVP ta publi- 
cando y papiando den pueblo di e “bon comun.” AVP 
ta pinta un panorama den cual nan ta bisa, cu mester cam- 
bia e mentalidad riba diferente nivel y plataforma. Y pa por 
logra esaki mester sinta y dialoga hunto. Esaki sigur no ta 
nada nobo. Sinembargo si bo ta desea di logra y edifica un 
bon comun, bo mester edifica esaki basa riba e situacion 
realistico di nos pais. Bo no ta cuminsa traha un cas na e 
dak, y subi riba dje pa wak e bista bunita. E ta cuminsa na e 
fundeshi. AVP su palabranan ta zona bunita pero e fundeshi 
cu AVP ta para riba dje ta corupto y sin sentido comun. 


1. Mi observacion y critica ta simpel; si bo kier construi 
un “bon comun” bo mester tin un “sentido comun.” Bo 
no por cuminsa papia bunita, haci tur tipo di promesa, y 
exigi tur hende cambia nan mentalidad y AVP mes ta keda 
cu e mesun vision destructivo pa nos pais. Mientras cu AVP 
kier realisa un supuesto cambio den pueblo, gremionan y 
politica, ainda nan mes no kier cambia y modela esaki. Esaki 
ta un mentalidad sin niun sentido. Tur dia AVP ta sali cu e 
mesun politica negativo, yena cu mentira y caos pa gana 
tereno politico pa gana algun voto. Nada no ta bon, AVP ta 
contra tur desaroyo, logro, proyecto y inversion di gobierno. 
Sentido comun ta esaki; “si bo kier wak cambio, e mester 
cuminsa na boso mes prome!” Walk the talk sr. Mike Eman! 
E tempo di yena hende su cabes y oido cu palabranan y 
promesanan bashi a pasa caba! 


2. Pa bo papia di bon comun, e pais mester tin un fundeshi 
financiero solido prome. Esey ta common sense, of manera 


mi a bisa caba, sentido comun. E ta importante pa remarca 
esaki, pasobra bo ta cuminsa construi e fundeshi pa despues 
edifica e structura y diseño. E fundeshi cu Mike Eman a laga 
atras ta un megadebe di 90% di nos GDP cu ta strangu- 
lando nos pueblo y pais na es momento aki. Imagina bo cu 
90% di entrada di bo pais mara na debe! Con ta bay pag’e 
debe y con ta bay inverti den nos pais? Kiermen e tin sentido 
comun pa papia di un “bon comun”? E 30 medidanan cu 
bo a introduci, e aumento den edad di pensioen, e debe cu 
nos nietonan mester paga te cu 2044 ta e bon comun cu 
bo kier ofrece nos pueblo? Prome cu sinta haci promesa, e 
economia cu bo a strangula mester wordo sanea, esey ta e 
“sentido comun” lastimamente bo ta carece di dje! 


3. Mester papia y practica responsabilidad comun prome! 
Un gobierno mester sa di duna cuenta. AVP ta practica un 
bon comun sin nunca tabata responsabel, sin duna cuenta 
na pueblo, y a malgasta fondonan publico di gran manera 
durante su gobernacion. Awor AVP kier bin papia di e bon 
comun? E bon comun pa kende sr.Eman? Dos caso di corup- 
cion den partido durante su gobernacion, un RDA pluma 
financieramente segun rapport forensico publica, fiesta tur 
caminda cu placa di pueblo, private jet, relacion cu delin- 
cuentenan cera na Merca, fixmento di tereno pa amigonan, y 
hopi cos mas anto AVP ta bin papia awor di e “bon comun?” 


Sr. Mike Eman prome cu bo sigui papia di e bon comun, 
demostra ”sentido comun.” Pueblo ta cansa di bo politica 
desastroso y bo mensahe di e bon comun, cu no tin niun 
“sentido comun” mas! 


Parlamentario Marco Berlis (MEP): 
E ‘Bon Comun’ 
E ‘Bon Comun’ 
mester tin 
mester tin 
sentido comun! 
sentido comun! 

E 
presentacion di Raad van State 
riba e prome dia sigur tabata uno 
interesante. Nan a trata diferente tema 
manera envolvimento di islanan den 
Tratadonan Internacional. Kico ta e re- 
tonan riba e tereno aki y tambe kico ta 
e beneficionan.  
Tambe a trata art. 43 lid 2 (waarborg 
functie) di nos Statuut for di e bril di 
Raad van State. Loke sigur a resalta ta 
e sugerencia presenta cu e articulo aki 
por y mester keda uza den e sentido 
positivo y di ayudo pa nos islanan. Aki 
cambio di interpretacion y uzo ta rekeri 
y mas cu claro e “will” politico.  


Prome dia a termina cu un discusion 
hopi interesante encuanto leynan di 
consenso conforme articulo 38 di 
Statuut. Loke e grupo di discusion cu 
ami a participa na dje a conclui ta cu e 
proceso encuanto e creacion di un ley 
di consenso mester keda debidamente 
describi. Alabes cu e palabra consenso 
mester bon defini y cu mester keda 
stipula cu Parlamento mester keda 
consulta y duna su aprobacion.  


Mi persona sigur a enfatisa e hecho, 
relaciona cu Coho y Raft, cu e proceso 
encamina pa Hulanda a start comple- 
tamente fout. Den un momento di caos 
pa nos pais, caminda nos tabata hopi 
vulnerabel, nos a keda presenta cu un 
ley di consenso cu e label ‘take it or 
leave it’. 
Nos pais a keda obliga pa bay di 
acuerdo pasobra no tabata tin un otro 
manera pa nos por a mantene nos 
cabes riba awa. Y esaki mas cu claro 
a conduci cu Parlamento di Aruba no 
a bay di acuerdo cu ne. Sin laga afo 
e realidad cu tiki espacio real a keda 


brinda door di Hulanda na Aruba pa 
berdaderamente realisa cambionan na 
beneficio di nos pais.  


E momentonan aki durante IPKO mi ta 
haya sumamente importante. No sola- 
mente pa nos por papia cu nos 
coleganan di Hulanda encu- 
anto e situacion, pero tambe 
pa accentua e hecho cu nos 
mester traha riba nos relacion 
y cu esaki mester ta basa riba 
respet. 
Mi tin cu bisa cu pa loke ta trata 
e topico aki nos coleganan di 
Hulanda ta realisa enberdad cu 
e proceso no a keda encamina 
corectamente.  


Awor nos tur ta pendiente 
riba e voorstel di e islanan, 
esta e onderlinge regeling, 
cu lo mester bin na lugar di e 


Leynan di Consenso y cu na comienso 
di october lo keda atendi entre gobi- 
ernonan. Asina mi ta spera nos por 
cera e capitulo aki na un miho manera, 
comprondiendo otro y manteniendo e 
respet mutuo.  


Parlamentario Shailiny Tromp-Lee:  


Reunionnan di IPKO 
ta canando manera plania 


Nos ta tratando diferente topiconan interesante pa Reino y pa nos pais 

E 
di dos fase di RADEX BCMS a wordo implementa exitos- 
amente na St. Lucia. RADEX BCMS ta e programa di con- 
trol di maneho di frontera cu a wordo desaroya door di e 
compania local, Gamma IT Solutions. 
Riba 4 di juli a bay live cu e prome fase na St. Lucia y reci- 
entemente e di dos fase a wordo completa. E fase aki ta 
trece cu tur biahero cu drenta St. Lucia ta wordo procesa 
door di RADEX BCMS. 


Experto di immigracion di e Saint Lucia Border Control 
Agency, Mr. Lucius Lake, ta comenta cu e proceso pa imple- 
menta e sistema na George FL Charles Airport, Rodney Bay 
Marina y e terminal di ferry na Port Castries a bay perfecta- 
mente durante e prome fase. 


Cu e di dos fase e sistema a go live na Hewannora 
International Airport, Marigot Bay y Soufriere. E ekipo di 
Gamma IT Solutions a train e empleadonan den e departa- 
mento nan encarga pa traha cu e sistema na St. Lucia. 


Frank Baks, director di Gamma IT Solutions ta comenta 
“St. Lucia ta conta awo cu un sistema sumamente moderno 


y cu ta duna hopi posibilidad pa sigui agrega funcional- 
idad nan nobo cu ta inclui e posibilidad pa conecta tur e 
Departamentonan di Gobierno na St. Lucia. Esaki lo haci e 
frontera di e isla uno hopi mas sigur ainda.” 


Hopi mas isla den Caribe a mustra interes den RADEX BCMS 
y Gamma IT Solutions ta excita pa por traha cu e islanan aki 
pa un control di frontera moderno y sigur den futuro. 


RADEX BCMS ta live na tur 
aeropuerto y waf na St. Lucia 


U 
ltimo tempo a tuma nota cu mas y mas chollernan 
ta causando mas molester pa principalmente comer- 
ciantenan, tanto na Oranjestad como na negoshinan na 
San Nicolas. 
Polisnan den oranan di mainta a wordo dirigi pa Qwing 
Snack den Pastoor Hendrickstraat caminda informe a 
drenta cu nan tin problema cu e conocido choller H kende 
constantemente ta causa problema na e negoshi aki. 


Doño di e luga a informa polisnan cu e choller a bira 
agresivo contra di su persona pero ora cu el a mira polis 
yega, el a core bay pero polisnan buscando den vecine- 
dario, a topa cu H y a hala su atencion formalmente pero 
e ta insisti manera semper, cu e no a haci algo incorecto. 
Segun e Chines tur dia e homber H aki ta bin na su negoshi 


pa pidi placa na clientenan y esaki ta pone cu e ta perde 
cliente asina ya cu e choller ta spanta e hendenan. 
Prome instante a papia cu tabatin un pelea entre e Chines 
y e choller pero a bin resulta cu esey no tabata e caso. 
Mesun diaranson mainta polisnan di Oranjestad a wordo 
dirigi na e kiosko Happy Spoty den Caya Betico Croes 
caminda otro choller conoci, esta Chiko Gang, lo tabata 
causando problema. 


E dama denunciante di inicial G a mustra polisnan cu 
Chiko Gang tur dia ta causando problema cu nan caminda 
e ta sinta uza droga entre La Moderna y Penha y ora cu e 
ta halto, ta haci problema cu trahadonan di e kiosko. 
Polisnan a papia cu e choller y despues a core for di e sitio 
pero ta mustra cu e lo bolbe atrobe 


Chollernan ta sigui 
causa problema pa negoshinan 

D 
en e afan di habri su portanan pa mas  publico  y 
provee mas variedad di opcion di desayuno 
y lunch den bario y den Oranjestad, Cas di 
Cultura a dicidi di introduci un concep- 
to nobo den e ramo di cuminda liviano. 


E toke cultural lo wordo duna door 
di ofrece un esfera ameno pa sinta, 
den foyer di Cas di Cultura, y na mes 
momento tin un conexion cultural 
den e concepto di e menu. Pa esaki 
a dicidi di duna baluartenan y pila- 
rnan di Cas di Cultura un luga riba 
nos menu. 
Nos ta hopi honra cu nan a gusta e 
idea aki. Pues  orguyosamente  nos ta 
presenta  ‘Juff Maybe’s Melody’, ‘Diana’s 
Grand Jeté’ y ‘Rufo Wever’s Pan Cayente’, ‘The 
Hopmans-Bryson’, ‘Vale’s Laughing Tuna’, ‘Classic Jan 


Beaujon’ y ‘Caricia’. Succesivamente nombra na nos 
Arubianonan famoso Maybeline Arends-Croes, 
Diana Antonette y Rufo Wever. 


E menu lo consisti principalmente di 
sandwich y salada bunita presenta y 
pa tur sabor, esta pa esun cu ta come 
vegano te cu esun cu ta come carni 
of pisca. Cada tanto tempo lo 
cambia e menu tambe pa reconoce 
otro figura importante di nos tarima 
cultural. 
Café The Foyer por wordo bishita di 
Dialuna pa Diahuebs di 9am pa 3pm y 
Diabierna nos ta rek’e te den weekend di 
9am pa 8pm! Un biaha pa luna riba 


Diabierna lo tin entretenimento  tambe. Café The 
Foyer tin su propia Facebook page y Instagram!  


B 
iblioteca Nacional Aruba ta sumamente contento cu artista di Mo- 
saico, sra. Omaira Silva, ta bay traha riba un obra special na bibliote- 
ca. Sra. Silva mes ta traha su diseño di flora y fauna pa riba muraya di bib- 
lioteca parti patras den ‘Hofi Joy’ y tambe dos banki di cement. 


Biblioteca ta desea un bunita hardin rond di e edificio principal den George 
Madurostraat 13 y ta plantando matanan y palo di fruta. Tambe tin un 
area di un teatro den aire liber. Aki ta pasa pelicula pa mucha den vakantie 
grandi. 


Sra. Silva ta desea pa esaki ta un proyecto comunitario y ta pidi hoben pa 
bin yuda traha riba e obra den Herfstvakantie. Hoben por pasa wak libre- 
mente y traha cita cu e artista. Esaki ta un oportunidad pa siña poco con ta 
traha un obra di mosaico. E artista lo ta trahando riba e obra parti mainta. 
Esnan interesa con esaki ta desaroya por pasa wak. Esaki sigur sigur lo 
bira un obra fabuloso y lo keda permanente riba muraya. Sra. Omaira ta 
bon conoci pa su Mural art na Aruba. Su obranan ta diferente caminda 
p.e. Paseo Herencia, Murals na San Nicolas pa Aruba Art Fair, Costa Linda, 
Eagle Beach speeltuin y su studio ta na Ponton. 


Artista Omaira Silva ta traha un 
obra special na biblioteca 


Diabierna 30 di september a lansa den 
esfera festivo Cafè The Foyer 

D 
iahuebs anochi na Tierra del Sol den un bon ambien- 
te TPEF (Tourism Product Enhancement Fund) a lan- 
sa su website pa prome biaha den historia. Esaki a sos- 
ode den presencia di nos Minister-President sra. Evelyn 
Wever-Croes, Minister Dangui Oduber, demas coleganan 
Minister, Parlamentarionan, Board di TPEF y demas stake- 
holders di e industria turistico. E website aki ta sigui mus- 
tra Minister Oduber su maneho caminda tur caminda ta 
conociendo innovacion atraves di tecnologia. 


TPEF a keda funda na aña 2010, e ta un fondo cu a wordo 
traha cu e proposito pa inverti den proyectonan cu ta 
contribui na e mehoracion di e producto turistico di Aruba. 
E portfolio den cual TPEF ta inverti den proyectonan ta 
consisti di 6 categoria. Esakinan ta: Atraccion, Siguridad, 
Medio Ambiente, Herencia, Conscientisacion y Inversion. 


TPEF semper a traha a base di e sistema di “Good 
Corporate Governance”. Desde cu TPEF a wordo funda 
y specialmente den e ultimo 5 añanan e organisacion a 
logra realisa masha hopi proyecto atraves di Ministerio di 
Turismo. Proyectonan mas notabel di TPEF ta entre otro e 
Boardwalk na Malmok, trapi y hut na Hooiberg, e pier na 
Rodgers Beach, e mantencion di nos costa limpi, campaña 
Stimami Steralisami pa menciona algun. 


Awor cu e Website nobo, www.tpef.aw tur hende por mira 
tur e proyectonan cu TPEF a realisa. Esnan cu tin un idea cu 
nan kier realisa y mester di fondo por haci un peticion pa 
esaki riba e pagina web mes. Claro semper y cuando esaki 
ta den e portfolio di 6 categoria ya caba menciona. Riba e 
pagina web lo por haya tur informacion y pa pregunta por 
contacta e personanan indica eynan mes tambe. 


Minister Dangui Oduber a keda masha impresiona con e 
website a keda, e mandatario ta sigur cu e lo bay facilita 
henter e proceso pa yega na e fondo di TPEF. Finalmente 
Minister Oduber ta felicita henter e board di TPEF enca- 
besa pa sr. Mario Arends. Un danki special na sra. Sharlyze 
Romano cu ta Project Manager di TPEF cu e bunita logro 
historico aki. 


Turismo ta keda e driver di nos economia y p’esey ta 
importante pa nos keda inverti den e mehoracion di nos 
Producto Aruba. 


Minister Dangui Oduber: 


Tourism Product Enhancement 
Fund a lansa nan website 

A 
we 1 di october ta un dia hopi 
special pa nos Grandinan. Nos ta 
celebra Dia Internacional di e Adulto 
Mayo. Mundialmente embehecimento 
ta un reto p’e paisnan cu ta reconoce 
esaki. 
Segun censo 2020, e poblacion di 
Aruba ta consisti di 106.766 habi- 
tante. Den e 106.766 habitantenan aki 
tin mas of menos 22 mil Adulto Mayo. 
Esey kiermen cu 21% di nos poblacion 
ta un persona grandi, un adulto mayo. 


SVb ta señala cu segun ECLAC (United 
Nations Economic Commission for 
Latin American and the Caribbean) 
Aruba ya a yega den e fase 4 di embe- 
hecimento y ta den e top 5 di e paisnan 
Americano y Caribense cu e embeheci- 
mento di mas halto. Esey kiermen cu 
e fenomeno aki ta rekeri urgentemente 
un atencion special for di e diferente 
instancianan social y mas ainda for di 
nos gobierno. 


Den e bida diario di nos pais, ainda nos 
ta haya falta di e reconocemento pa 
e adulto mayo. Ta na su luga pa bisa 
cu den un pais civilisa y social manera 
Aruba ta hopi importante pa considera 
nos grandinan manera un ser humano 
socialmente activo, cu tin e necesi- 
dadnan diferente den e ciclo aki di nan 
bida. Nos mester visualisa e berdadero 
nificacion di e proceso di embehece 
cu ta bin cu su respectivo bentaha y 
desbentaha. 


Awe mas cu nunca nos tin di bisa 
nos grandinan danki pa e dedicacion, 
experiencia, sabiduria y amor cu nan 
a brinda nos famia y e comunidad 
durante tur e añanan cu nan tabata 
labora. 
Riba e dia special aki nos tur tin di 
gradici nan pa tur e añanan cu nan 


a lucha pa e derechonan cu nos tin 
awendia y cu nos por sigui gosa di nan. 
Nos grandinan tambe tin e derecho 
di biba den un mundo husto y yen di 
harmonia, brindando nan un bida yen 
di felicidad y beneficio. 
Nos mester percura pa cumpli cu e 
derechonan manera trato cu respet 
y dignidad, oportunidad real pa nan 
sigui participa y por keda activo riba 
e tereno economico social, segun nan 
forsa y deseo. 
Nos tin di brinda nan e proteccion nece- 
sario na momento di crisis, scarsedad, 
soledad y enfermedad. 


Awe t’e dia cu mas nos tin di honra y 
balora nos grandinan. 


Na nomber di e directiva y tur e miem- 
bronan, 
OPPA ta gradici y felicita tur Adulto 
Mayo riba nan dia. 
Cu tur nos Grandinan pasa un dia yen 
di amor y alegria den compania di nan 


famia. 


Algun di e derechonan di e adulto 
mayo 
1. Di tin un bida di calidad sin 
violencia y sin discriminacion; 
2. Di ricibi un trato digno y apropia 
den cualkier procedemento hudi- 
cial; 
3. Riba salud, alimentacion y famia; 
4. Riba educacion; 
5. Riba un trabou digno y bon paga; 
6. Riba asistencia social; 
7. Di asocia y participa den proceso 
productivo di educacion y capaci- 
tacion di bo comunidad; 
8. Di denuncia tur echo, acto of negli- 
gencia cu ta viola e derechonan 
estableci den e ley di e Derechonan 
di e Adulto Mayo; 
9. Riba un atencion amabel den esta- 
blecimento publico y priva cu ta 
duna servicio publico; 
10. 
Di conta cu asiento exclusivo 
den e servicio di transporte. 


OPPA ta felicita y gradici tur 
adulto mayo riba nan dia 

B 
iblioteca Nacional Aruba ta ofrece 
BoekStart. BoekStart ta un proyec- 
to pa laga baby of peuter cera cono- 
ci cu buki hunto cu su mayor. E initiati- 
va aki tin como meta pa laga mayor y e 
chikitin cera conoci cu lesamento. 


Lesamento den bos halto pa baby ta 
stimula e desaroyo di idioma pero 
tambe fortifica e laso y conexion entre 
mama/tata y yiu. Ta recomendabel pa 
cuminsa desaroya e cultura di lesa- 
mento na cas di trempan. Mayor di 
baby di 3 luna te 2 aña di edad por 
inscribi nan yiu na biblioteca (Playa of 
San Nicolas) y nan ta ricibi un maletin 
chikito cu ta contene 2 buki. Un ta di 
tela y material suave specialmente 
desaroya pa un baby por hunga cu ne. 


E maletin chikito ta un regalo hunto cu 
e miembrecia. Miembrecia pa mucha 
te cu 12 aña ta 1 florin. BoekStart ta 
un campaña cu a keda implementa 
na Hulanda cu hopi exito! E proyecto 
tin un website boekstart.nl cu ta 
duna conseho con pa lesa cu bo yiu. 


Biblioteca ta ofrece un coleccion grandi 
di buki de prenchi pa baby y mucha 
chikito. Biblioteca ta duna e maletin di 


BoekStart tanten cu tin. Pronto lo duna 
informacion di mas actividadnan rond 
di e proyecto. 


R 
eginald ‘Quake’ de Palm ta participa den exposicion di 
grupo na biblioteca na Playa titula ‘Primary colors’. E 
grupo ta presenta un coleccion di obra den colornan geel. 
18 Artista y Artesano ta participa den exposicion aki. Regi- 
nald “Quake” de Palm, artista visual y autor ta conoci pa su 
storia y poesia pa adulto y pa su cuadranan y mural y a pu- 
blica 3 buki. Un buki titula ‘Rendezvous : In San Nicolas’ y 
dos coleccion di poema ‘Kita paña fo’i cabuya’ y ‘Mi tin dos : 
buki di poesia’. Reginald de Palm su bukinan ta den colecci- 
on di Biblioteca Nacional Aruba. 


Reginald (di profesion hurista) ta gusta expresa su mes 
den musica, skirbimento y pintamento for di hopi jong 
caba. Actualmente Reginald ta biba na Boneiro pa un tempo- 
rada en conexion cu trabou. E ta na Aruba pa un par di dia 
y a dicidi di join e exposicion di grupo. Reginald de Palm a 
nace na Aruba, for di mayornan di Boneiro y Corsou y a biba 
na tur tres isla. 


Publico por wak e coleccion aki te cu otro siman diabierna 
dia 7 di oktober. Pa su siman despues e grupo ta presenta 
un otro coleccion di obra. 


Reginald de Palm ta participa na exposicion di grupo 


Proyecto BoekStart pa baby di 3 luna te 2 aña 

WILLEMSTAD - Cu corupcion y 
ladronicia di col cu dashi ta batiendo 
teriblemente na porta di Corsou, esey 
ta un hecho. E biaha aki a toca turno na 
HOF, esta corte di husticia. Un señora 
di fam Valks tabata ayera mainta den 
sala di corte. Ta trata aki di un ex 
trahado di corte di husticia. Señora 
Valks a presenta den compania di su 
abogado señora mr. Samanta Snel, di 
bufete di abogado Martina den sala di 
corte. Kico ta e caso? Trahando den 
servicio di Gemeenschappelijke Hof van 
Justitie, encarga cu e maneho finan- 
ciero, e señora aki a mafia e suma di 
Naf. 66.987,--. Esaki por a sosode apli- 
cando actonan fraudulento, durante 
e periodo januari 2018 pa december 
2019. 


Mirando con sofistica cosnan ta cana 
awendia por a verwacht cu su superi- 
ornan ta bin sa y esey a sosode tambe. 
E caso aki a presenta anteriormente 
den sala di corte y fuera cu e señora 


a perde su trabou, a yega na un areglo 
di pago. Ta resulta sinembargo cu e 
señora a paga algun biaha, pero no a 
sigui cumpli, manera tabatin palabra 
di acuerdo cu e areglo. Awe den sala 
di corte e señora y su abogado a trece 
padilanti cu ta debi na e circunstancia 
di Covid 19, cu economia ta mal 
stanca, cu e no ta hayando un trabou 
facil. Ta su famianan ta yud’é mantene 
cabes riba awa. Sinembargo durante 
tratamento di e caso awe mainta fiscal 
señora mr. H. Leepel a reakcioná un 
poco irita, mustrando como sifuera e 
señora no ta haciendo tur esfuerso pa 
atende e debe cu tin riba su cabes cu e 
diligencia necesario. Hues mr. Verbeek 
tambe ta haya cu e señora mester por 
tuma mas iniciativa, pasobra e suma 
di Naf. 66.987,-- di tur manera señora 
Valks mester pag’é bek. Te asina leu ta 
parce cu tratamento di e caso aki awe 
mainta a coy e buelta di advertencia. 
Pronto ta cuminsa e proceso di expro- 
piacion cu ta nifica cu ta bay atende cu 
e señora aki su propiedadnan. Kiermen 
confiscacion y benta ta na caminda. 


WILLEMSTAD - Como resultado di palabracion cu a traha 
entre Sint Maarten y Hulanda durante e pandemia di corona 
gobierno di Sint lo ricibi di awor te fin di aña 24 miyon 
florin di yudansa financiero despues cu Conseho di Reino a 
dicidi esey riba peticion di Secretario di Estado di Interior y 
Relacion den Reino Van Huffelen. 


E placa ta pa gobierno di Sint Maarten paga su cuentanan 
coriente. Hulanda ta duna e sèn den dos pida, 14 miyon pa 
tercer kwartaal y 10 miyon florin pe tres ultimo lunanan dje 
aña’ki. 
E 224 miyon florin aki t e chipi-chipi cu a sobra dje mas cu 
un mita miyon Euro cu Hulanda a duna nos pais na fiansa sin 


interes aparte di cantidad di yudansa medico y material y 
yudansa via Rode Kruis. 
A palabra tambe cu nos paisnan no ta obliga di cumpli cu 
disciplina y norma di presupuesto, esta cu no mag gasta 
mas cla cu drenta. 


Si a gasta mas cla cu a drenta, a tapa e buraco, Hulanda a 
duna nos paisnan yudansa extra sin paga interes. 
Y esey Sint Maarten ta haciendo actualmente. 
Corsou y Aruba no a pidi yudansa cash pasobra como clarivi- 
dente gobiernonan di Aruba, Corsou y Sint Maarten ta kere 
cu economia lo lanta cabes asina rapido cu ni otro aña nos 
paisnan no mester di placa extra. 


Hulanda lo manda 34 miyon florin pa 
St. Maarten por tapa buraco 


Otro caso di trahado cu a mafia cla 
di un instancia importante 

WILLEMSTAD - Porta di prizon y porta di su cel a cera 
definitivamente pa e ex studiante di Bosnia y Herzegovina, 
Seynad Cevan, kende shete aña pasa na Saba a choca e 
studiante Hindustan Cavya Guda kende e tempo ey tabatin 
24 aña di edad pero cu a perde su bida durante un sesion di 
sex cu violencia na Saba. 
Den prome instancia hues a absolve e Bosniano di culpa pe 
asesinato pero a condené na un aña di prizon pa posesion 
di pornografia infantil y cual na final a bin resulta den un 
condena di 11 aña preso pa ambos cargo. 


E Bosniano a apela e condena te den Corte Supremo na 
Hulanda caminda e alto huesnan a confirma e castigo di 
11 aña. Dia husticia a captura e Bosniano, e tabata biba na 
Missouri, Merca, pero gobierno Hulandes a pidi su extradi- 
cion y nan a logra tres’é Boneiro cu ta munisipio Hulandes 
caminda a husg’é. 


Dia 27 di september ultimo e alto huesnan a dicta nan vere- 
dicto confirmando e castigo di 11 aña. 
E victima tabata Cavya Guda di 24 aña di edad dia 15 di april 
di 2015 cu te dia k e Bosniano a mat’é di strangulacion. 
E Bosniano Senad Cejvan y Cavya Guda tabata studia na 
Saba University School of Medicine. 
A dura dos aña prome cu autoridadnan danki na pruebanan 
di DNA a pone man riba e Bosniano y si prome biaha el a 
sali liber di e cargo di asesinato, e biaha aki el a haya e no a 
scapa y a haya un condena di 11 aña. 
Na aña 2017 Merca a extradita Cejvan di Missouri pa Boneiro 
pa husg’é dilanti di hues despues di a reconstrui e ultimo 
oranan di bida dje victima. 


Autoridadnan a haya e curpa parcialmente sunu riba cama 
den su apartamento na Cement Sorton Street in The Bottom 
cu su mannan mara tras di su lomba. Nan a constata cu e 
anochi ey e studiante hindu a tene relacion sexual cu dos 
homber, e Bosniano y su frei. Despues e Bosniano a pretende 
cu e tabatin un relacion discreto cu e muhe tras di lomba di 
su frei pero e no por a proba esaki cu testigo. 


E autopsia a demostra cu e studiante a muri di strangula- 
cion durante cu e pareha tabata practica ‘choking sex’ cu 
strangulacion pasobra no tabatin marca of pista di kiebro of 
ladronicia. 
E tribunal no por a haya cu e Bosniano a mata e studiante 


intencionalmente ni cu el a violé sexualmente pero cu Cejvan 
tabata culpabel di su morto, no por ninga. 
Su historia cu e tabatin amores discreto cu e victima 
Corte a tira den baki sushi pasobra nan a ripara cu e ta un 
mentiroso patologico y kier a condené na 8 aña di prizon 
pero Pocurador General a pidi un castigo di 14 aña cu final- 
mente a bira 11 aña. 
E Bosniano a gaña e huesnan cu su religion no ta permiti pa 
practica violencia durante relacion sexual pero hasta riba 
esey el a gaña pasobra despues a sali studiante cu a conta 
cu e tabata tene relacion cu varios di nan pareu. 


Confusion Olimpico 
Despues dje crimen, autoridadnan hudicial y policial a drenta 
den un panico olimpico y hasta a aresta un otro studiante 
Canades Mericano. 


Tabata Omar Elcadry di 27 aña cu tabata biba na Edmonton 
kende tambe tabata studia n’e mesun scol di medicina. 
Despues a resulta cu polis a comete un eror garafal pasobra 
nan tabata mas interesa pa tapa noticia dje crimen cu pa 
aresta e berdadero asesino. 
Y pa duna e caso un toke di sensacionalismo, prensa na 
Canada a publica cu despues di detencion di e studiante a 
start un campaña di intimidacion contra studiantenan dje 
scol. 


Finalmente Procurador General na Corte Supremo na 
Hulanda a evalua tur argumento y a yega n’e conclusion cu 
e caso no tin merito pa e maximo tribunal di Reino trata e 
apelacion. 


Shete aña pasa na Saba 


Homber di Bosnia condena na 11 aña 
di prizon pa asesinato di studiante 

Fortaleza Pa Famia 


ENVIDIA ta negativo, carnal, terenal, natural, diabolico, 
vengativo y destructivo. Envidia ta daña curason di hende 
y ta pone hende trompica, envidia ta pone hende cana 
cu mascarada, manteniendo dos cara, awe hende ta bon 
cu bo, pero asina nan mira bo cuminsa crece, ya bo no 
ta bon mas, pasobra envidia ta wak solamente su propio 
interes y no esun di su prohimo. 


For di unda envidia ta bini, awel e ta bini for di satanas 
cu for di tempo e tabata den cielo como angel lucifer e a 
cuminsa envidia Dios, p’esey inhusticia a wordo haya den 
dje. ( Ezekiel 28:15-19) 


Y ta p’esey awor aki riba mundo un di cosnan di mas 
teribel cu por ataca nos bida, cas, y famia ta envidia. 
Envidia ta hasta causa guera, y hopi destruccion. 
Pa motibo di envidia Cain a mata Abel, Hose su rumannan 
a bende, Saul a persigui David etc. 


Proverbionan 14:30 ta bisa: Un curason trankil ta bida pa 
e curpa, ma envidia ta putrimento di weso. 


Aviso pa nos hubentud; No envidia ningun malvado, ni 
desea pa ta hunto cu nan. Aparta for di hende envidioso, 
violento, sin consenshi. 


Laga nos comporta nos mes decentemente manera den 
dia, no den parandiamento, y den buracheria, no den 
inmoralidad sexual y sensualidad, no den pleito y envidia. 
(Romanonan 13:13-14) 


Hende envidioso kier stroba otro pa bay dilanti. 
Nan kier pone hende trompica,nan kier controla bida di 
otro, door di halsa nan mes y rebaha otro su personal- 
idad. 
Hende envidioso, no por continua cu un trabao cu otro a 
cuminsa, hende envidioso no tin curason pa restaura, nan 
no tin amor, solamente un boca grandi pa kibra y descu- 
rasha otro, 


Hende envidioso no por celebra victoria di otro y ta p’esey 
nan no tin victoria, pasobra nan curason no ta sano, tin 
hende ta asina envidioso cu dia nan sa cu nan colega tin 
cu haya su promocion, nan ta meldziek. 


Envidia no ta respeta, tur caminda e ta penetra, pa asina 
kibra relacion di hende cu otro, envidia ta drenta famia, 
cas, politica, y hasta matrimonio y pone pareha contra 


otro y di un manera facil trece separacion. 


Envidia ta haci hende rebelde y asina nan ta perde comu- 
nicacion cu Dios, y cay den idolatria. 


Pero den Cristo Hesus tin cura pa envidia: 


Lucas 9:23 ta para skirbi: Si un hende kier bini Mi tras, 
laga e nenga su mes y hisa su cruz tur dia y sigui Mi . 
Esaki ta nifica cu si un hende tin envidia y e yega cerca 
Señor y arepenti, Señor mes lo libr’e. 


Laga boso caracter ta liber di amor pa placa y sea contento 
cu loke boso tin , pasobra E mes a bisa 
Nunca lo Mi bandona bo y nunca lo Mi laga bo desam- 
para. (Hebreonan 13:5) 


Ta pa libertad Cristo Hesus a haci nos liber, p’esey keda 
para firme y no sea someti atrobe na un yugo di sclavitud. 
(Galationan 5:1) 


Ningun caminda no tin remedi obtenibel contra Envidia, 
pasobra e ta un pica, cu ta solamente door di acepta cu 
bo ta envidioso, y busca yudansa den Cristo Hesus bo por 
wordo libera. Palabra di Dios ta bisa esun cu ta sconde su 
pica lo no prospera. 


Laga nos wak rond y haci hopi oracion, y wak cuanto cos 
no ta bay bon, cuanto cos ta para, y cuanto cos ta parce 
manera no tin solucion, cuanto famia kibra pa motibo di 
envidia, pasobra hende envidioso ta prefera di laga tur 
cos bay perdi, y no acepta conseho ni ayudo. 


No cunsumi pa motibo di malvadonan, ni sea envidioso di 
e hacidonan di inikidad. (Salmo 37:1) 


Sinceramente, Pastor Marcel Balootje 


Solamente den Cristo Hesus tin cura pa envidia 

Every life is noted and is cherished, 
and nothing loved is ever lost or perished. 


Dios ta amor… y amor ta Dios, maske mi no ta na e mundo aki, tur 
dia lo mi ta banda di boso Curason, mi por stens di loke Señor ta 
haci. 
Salmo 33 


Cu inmenso dolor pero agradecido pa tur loke el a significa pa 
nos, nos ta anuncia fayecimento di mi casa, nos tata, nos welo, nos 
bisawelo, nos ruman, nos omo y nos swa: 


Hyacintho 
Federico Kock 
Mihor conoci como Chinto 
*10-09-1934 - †20-09-2022 


Casa: Veneranda (Vera) Kock-Curiel 
Mama: † Adelaida Kock-Angela 
Tata: †Ignacio Kock 
Yiunan: Athanasia (Tasha) Koolman 
Mayra Kock 
Marjorie Kock 


Nieto- y nietanan: 
Corryann Dorotaal 
Lionel Dorotaal 
Josmar Rasmijn 
Joreen Rasmijn 


Rumannan: † Ana y Theodoor Koolman-Kock 
Francisco y Aura Kock 
†Maxima Kock 
Macario Kock 
Rosalia Eugenia-Kock 
†Toribio Kock 
Maria y Frans Dirksz-Kock 


Suegro y Suegra: †Jose Marcelo Curiel, †Ricarda Koolman 
Swa- y cuñanan: †Victor Henriquez, †Jacob Curiel, Nicodemus 
y Irma Curiel, Senovia Curiel, Feliciano Curiel, Carmen y Basilio 
Geerman-Curiel, Catharina Curiel, Maria Magdalena y Vincent 
Croes-Curiel, Marcolina Rijsdijk-Curiel 
Sobrino- y sobrinanan: Lorenzo Koolman y famia, Bernadette 
Koolman y famia, Margarita Koolman y famia, Ludwina Boekhoudt- 
Koolman y famia, Martina Grant-Koolman y famia, Pablo Koolman, 
Altagracia Chayadi-Koolman y famia, Valeriano Koolman y famia, 
Nino Kock y famia, Lindomar Kock y famia, Aurelia Kransen-Kock 
y famia, Leo Kooman, Liberto Koolman y famia, Maiky Koolman, 
Rudolf Koolman y famia, Melissa Kock, Patrick Kock y famia, Rachel 
Kock y famia, †Egbert Dirksz y famia, Gilbert Dirksz y famia, Ryan 
Dirksz y famia, Ans Henriquez y famia, Riza Perez-Henriquez, †Enrique 
Curiel y famia, Gerardo Curiel y famia, Viveca Ras-Croes y famia, 
Agnes Curiel, Andrew Curiel, Audrey Curiel, Bryan Geerman y famia, 
Carlton Geerman y famia, Nerissa Diaz-Croes y famia, Aldrich Croes 
y famia, Sulaika Curiel, Marcel Rijsdijk 


Tur su primo- y primanan, comper- y comernan, 
y su bisiñanan y demas famia 
Ayudante: Cecilia Howell 


Nos disculpa si den nos tristeza nos por a lubida algun miembro di 
famia. Acto di despedida lo tuma lugar diasabra 01 oktober 2022 
for di 09:00 pa 11:00 di mainta na Inmaculada Concepcion na 
Santa Cruz, Despues lo sali pa Santana Catolico na Santa Cruz 


Nos ta lamenta cu despues di entiero nos no ta ricibi bishita di 
condolencia na cas 


Bisanietonan: Xiomilaine 
Raposo 
Ethan Raposo 
Abigail Raposo 


“Dios ta amor… y amor ta Dios, maske mi no ta na e mundo aki, tur 
dia lo mi ta banda di boso Curazon, mi por stens di loke Senor ta 
hasi” 
Salmo 33 
Cu dolor na nos curason, nos ta participa 
fayecimento inesperadamente di nos ser 
stima: 


Sra. Lydia M. 
Malmberg 
*10-05-1942 - †23-9-2022 


Na nomber di su: 
Yuinan: Cilia Pablo 
Eduardo Pablo y Michelle Pablo - Forlonge 
Jolanda van der Wijne - Pablo y Iwan van der Wijne 


Nietonan: Sharelly Emanuelson 
Jordan Emanuelson 
Nikita Pablo 
Bailey Pablo 
Tye Pablo 
Bisanieto: Emma Emanuelson 


Rumannan: Harold Malmberg y Maude Malmberg - Brown, Henry 
Malmberg y †Edith Malmberg , Elizabeth Malmberg y †Eugene 
Malmberg, Mildred Brown - Malmberg y †Charles Brown, Hellen 
Malmberg, Lilian Pieters – Malmberg y Roque Pieters, Clyde 
Malmberg – Edlien Malmberg – Lauffer 
Famia y amigonan, conociernan, bisiñanan na Aruba, Korsou, 
Hulanda, Surnam y merca: 


Demas famia: Malmberg, Famia Pablo, Famia Emanuelson, Famia 
Halley, Famia van Eer, Famia Lesire, Famia E. Maduro, Famia 
Hoogvliets, Famia Gerardus, Famia Jacobs, Famia Bikker, Famia 
Gunther, Famia Berenos, Famia Tjon A Loi, Famia Chi A Loi, Famia 
Eudia Gonsalvez, Famia Adonis, Famia Pourier, Famia Lo- A -Njo 


Acto di condolencia y despedida lo tuma lugar na Aurora Funeral 
Home diasabra 1 oktober 2022 di 2:00 p.m. – 4:00 p.m. 
Enbes di flor of krans lo tin un box disponibel pa donacion pa 
Respaldo. 
Disculpa nos si den nos tristeza nos por a lubida di menciona algun 
famia of conocir. 
Despues di despedida nos no por ricibi bishita di condolencia na 
cas. 


Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 


Cu dolor na nos curason, nos ta participa 
fayecimento di: 
Sra. Carmen S. Koolman 
*08-01-1940 - †26-09-2022 


Acto di despedida lo wordo anuncia despues 

Every life is noted and is cherished, 
and nothing loved is ever lost or perished. 


Her wings were ready, but our hearts were not… 
It is with deep sadness we announce the death of our beloved 
Mother, Grandmother, Sister, Aunt and Friend. She died 
peacefully at the age of 89 


Muriel A. Simon 
Better known as (Tante) Sixta or Oma 
*10 April 1933 - †21 September 2022 


On behalf of: 
Her daughters: 
Meredith (Mem) Vinck 
Desirée (Day) Vinck 


Grandchildren: 
Edson Everon 
Marlon Everon & Sjarlaine Everon-de Windt 
Lindsay Riley & Sergei Liski 
Brandon Riley 


Great grandchild: 
Xia Grace 


Like great grandchild: 
Evi Galilea 


Parents: 
†Peter Simon 
†Regina (Mom) Simon-Grovell 


Siblings: 
†Rudolph Simon & family 
†Louis Simon & Neida Simon-Padilla & family 
Gwendolyn Winklaar-Simon & Jose Winklaar & family 
John Simon & Nia Simon-Geerman & family 
†Eddy Simon & Annie Simon-Henraat & family 
†Robert Simon & †Lientje Simon-Zievinger & family 
†George Simon & †Aura Simon-Roga 
Dornal Simon 
†Charles Simon & Hortencia Simon-Lacle & family 
Bernard Simon & family 
Roy Simon & family 
Nephews- and nieces, cousins 


Beloved friends in Holland: 
Louis Schavet 
Irene de Smet 
Mariela Elmont 
Filomena Zievinger 
Leo & Ancilla Kantelberg 
Edith & Piet Tromp 
Cas di Machi- Miranda Trimon- Belgica Ranes y a Martha 
Moreno pa nan bon cuido 


Family: Simon, Vinck, Everon, Riley, de Windt, Liski, Grovell, 
Padilla, Winklaar, Geerman, Henraat, Zievinger, Roga, Lacle, 
Schavet, de Smet, Elmont, Kantelberg and all other family 
members and friends. 


Farewell Ceremony and cremation will take place on Saturday 
October 1st 2022 at Aurora Funeral Home from 9 am to 11 am. 


Please forgive us if we forgot to mention a loved one in our 
moment of grief. 


Lagrima y flornan por seca, su recuerdonan y tur loke el a haci y 
significa pa nos, cu lo keda graba pa semper den nos mente y 
curason. 


“Cerca Dios mi alma ta na paz, ta di DJ’E mi salbacion ta bin” 
Salmo 62:1 


Cu inmenso tristeza na nos curason, pero conforme cu boluntad 
di Dios, y pa tur cos cu e la haci y significa pa nos, nos ta participa 
fayecimento di: 


Piola Maria 
Figaroa – Frank 
Cariñosamente jama “Viola” of “Joochi” 
Viuda di Frans Figaroa 
*05 – 05 - 1928 - †28 – 09 – 2022 


Na nomber di su: 


Yiunan: 
Vda. Mildred Figaroa y famia 
Evelina y Jan Boonstra y famia 
Frida Figaroa y Chico de Kort y famia 
Olivia Figaroa y famia 
Wini y Doppy Arends y famia 
Gina y Alecio Maduro y famia 
Farida y Freddy Feliciana y famia 


Nieto y Nietanan: 
Melissa, Marc, Timo, Elvira, Chantal, Agni, Cliff, Mariel, Nahema, Algin, 
Jeffray, Raydrick y Kaveri 


Bisanieto y Bisanietanan: 
Nina-Andrea, Gael y Khloe 


Ruman: 
Vda. Guillermina Maduro – Frank y famia 


Cuñanan: 
Vda. Crispina Frank – Yarzagaray y famia 
Vda. Nita Frank – Maduro y famia 


Su cuidado di cas: Johnny Semeleer y famia 
Su ayudantenan: Auristela “Aurie”, Adeline, Carol y Lisa 


Sobrino y sobrinanan, primo y primanan, ihanan, comer y 
compernan, bisiñanan, amigo y amiganan y demas famianan. 


Ta invita pa asisti na e acto di entiero cu lo tuma lugar dialuna, 3 
di oktober 2022 pa 4or di atardi saliendo for di Misa Santa Anna pa 
Santana Catolico na Noord. 


E restonan mortal lo ta reposa for di 2or di atardi den misa Santa 
Anna. 


Oportunidad pa condolencia lo ta diasabra, 1 di oktober 2022 na 
Aurora Funeral Home di 7pm – 9pm. 


Nos disculpa cu si den nos tristeza nos por a lubida di menciona un 
of otro famia. 


Nos ta lamenta cu despues di entiero, no ta ricibi bishita di 
condolencia na cas. 


Cu Joochi haña sosiego eterno y descansa na paz den e Paraiso 
Celestial. 

Every life is noted and is cherished, 
and nothing loved is ever lost or perished. 


The LORD is my shepherd; I shall not want. 
He maketh me to lie down in green pastures: he leadeth me beside 
the still waters. 


He restoreth my soul: he leadeth me in the paths of righteousness for 
his name’s sake. 
Psalm 23 


With deepest regret we wish to inform you that 


Sr. Octavio Hodge 
Better known as Tavio 
*28-04-1958 - †26-09-2022 


Date and place of burial will be announced 
later 


“Bo palabra ta un lampi pa mi pia, un luz riba mi caminda” 
Salmo 119:105 


Cu hopi tristesa den nos curazon pero agradecido pa e amor cu e la 
duna nos. 
Nos ta anuncia fayecimento christianamente di: 


Epifanio Stefano Tromp 
(mihor conoci como Fanfa, Frans, Oompie, Pief) 
Ridder in de Orde van Oranje Nassau 
*10-01-1940 - †26-09-2022 


Na nomber di su: 
Esposa: Filomena (Mena) Tromp-Croes 


Yiunan stima: 
Magaly y Waikon 
Jourainne y Randolph 
Ivania 


Nieta(o)nan stima: 
Wingsan y Mourit 
Marvick y Chloë 
Yingkit 
Maryleen 


Mescos cu yiu: Lillian Albertus 


Rumannan: 
†Imelda y †Maximo (Chomon) Feliciana 
Rosa y †Antonius (Toon) Van de Poel-Tromp 
†Julio y Theresita (Sita) Tromp-Hill 
†Mario y Igilda (Ida) Tromp-de Lange 
Sebastiano (Fabiano) Tromp y Juana Barros 
†Simon y Edith Tromp-Croes 


Cuña: Guillermina (Mimi) Croes 


Swa: Louis y Odette Croes-Flanegin 


Subrino y subrina nan: 
Shirley y Justiano, Haime y Ina, Jacqueline, Carina y Ernie, Michael y 
Sheelah, Marcia y Corey, Gina, Mayra y Edgar, Sandra y Jonathan, 
Safdar y Livette, Celine, Louis y Shihmin. 


Prima y primonan, sobre sobrino- y sobrina nan, comer y compernan, 
ihanan, amigonan, bisiñanan, conocirnan y ex colleganan di 
Douane. 


Bon bisiña: Gregory Tromp y famia 


Ayudantenan di cas: Lucy Mejia y Sofia Dirksz 


Demas famia: Tromp, Croes, Wong, Kranwinkel, Arendsz, van Dinter, 
Lampe, Feliciana, Van de Poel, Hill, de Lange, Flanegin, Petrocchi, 
Dijkhoff, Heide, de Cuba, Britten, Mac Jannet, Barros y Albertus 


Acto di despedida lo tuma lugar dialuna 3 oktober 2022 for di 2’or 
pa 4’or di atardi na Aurora Funeral Home. Acto di cremacion lo 
tuma lugar den seno familiar. 


Nos disculpa si den nos tristesa nos por a lubida algun of otro famia. 
Nos ta lamenta cu despues di entiero no por ricibi bishita di 
condolencia na cas. 


Envez di flor of krans lo tin un box disponible pa donacion na 
Koningin Wilhelmina Fonds. 


Lo E seka tur lágrima for di nan wowo, I morto lo no eksisti mas: 
lo no tin nada di rou, nada di yoramento, nada di dolo mas, 
pasobra tur kos di antes a pasa bai. 
Rev. 21:4 


Ta participa fayecimento di: 


Petronila Holsman-Perez 
Cariñosamente yama “Andrea” 
*10-04-1933 - †26-09-2022 


Acto di condolencia y despedida lo tuma lugar na Aurora 
Funeral Home diamars 4 di oktober 2022 di 9’or pa 11’or di 
mainta. 


Acto di cremacion lo tuma lugar despues. 

I e lo seka tur lagrima kita for di nan wowo ; i lo no tin morto mas; lo no tin 
lamento mas, ni yoramento, ni dolor ; E prome cosnan a pasa. 
Rev 21: 4 


Cu inmenso tristesa na nos curason pero 
agredecido cu e amor cu elo duna nos. 
Nos ta anuncia fayecimento di nos Ser Stima: 
Ramona Jimenez Maduro 
*28-01-1944- †28-09-2022 


Na number di su Casa: †Raimundo Maduro 
Na nomber di su ex Casa : Roy Rogers 


Su Yuinan: Rayza Rogers, Elvira Jimenez, 
Rosa Smith, Juan Domingo Zorrilla Jimenz 


Nieto/anan Stima: Inari Baron Lugo, Maximo Smith, Hassel Oliviery, 
Victor Oliviery, Javier Smith, Rossy Zorrilla de la Rosa, 
Morelia Zorilla de la Rosa, Genesis Zorilla de la Rosa, 
Domingo Zorrilla de la Rosa 


Rumanan: Eroa Ramo Rosario, Prisido Ramo Rosario, 
Ramon Ramo Rosario, Freddy Ramo Rosario 


Manera su Yui: Olga Castillo, Soledad Martin-Busby, Louisa Schmidt 
Sobrina: Magaly Winklaar 
Manera Ruman: Rosita Illidge, Miledy ( Toni ) Illidg 


Su. Padrino Stima: Ralph Dinzey 
Su Nueronan Stima: Pascual Ras, Maximo Steven 


Na Nomber di su demas Famia : 
Ernesto Baron, Andrew Maxwell, Windelli (ambiente) Su-ellen Holiger y famia, 
Brenda Rogers y famia, Shadeska y Glenroy Rogers, Jhonny Maduro, Imelda 
Maduro, Raymond Maduro 


Demas famianan na Santo Domingo y USA 
Si den nos tritesa por a lubida number di un of otro famia, amistady/of conosi nos 
ta pidi nos mas sincero disculpa. 


Lo tin oportunidad pa Condoleer Diasabra 1 Oktober 2022 di 6pm pa 8pm na The 
Olive Tree Funeral Care & Crematory. 


Nos ta invita famia,amigo,bisiñanan y conocirnan pa asisti na acto di entiero cu lo 
tuma lugar: Dialuna 3 di October 2022 di 2’or pa 4’or pm di atardi na Sanicolaas. 


Nos ta lamenta cu despues di entiero no por ricibi bishita di condolencia na cas. 


“Señor ta mI luz y salbacion 
Di ken lo mi tin miedo? 
Señor ta fortalesa di mi bida 
Pa ken lo mi tembla?” 


Cu hopi tristesa na nos curazon y conforme cu boluntad di 
Dios 
Nos ta anuncia fayesemento di nos ser 
stima 


Henri Reuben Croes 
11 juli 1942 – 28 september 2022 


Mayornan: 
†Jan Gerrit y 
†Carolina “Celerin” Croes-Kock 


Rumanan: 
†Rolando “Roro” y Reina Croes-de Cuba 
Nilda Croes 
Nestor “Nel” y †Diana “Jane” Croes-ter Beek (St. Maarten) 
Osbaldo y Rosalina “Rosa” Croes-Mata 
Rudolf y Ivy Croes-Zievinger 


Sobrino(a)nan: 
Marco y Fennie Croes-de Vries (St. Maarten) 
Sue-Ann Croes 
Joanne y Francis Angela-Croes 
Therxia Thaïs Rodriquez 
Dwayne Croes y Siham Messaoudi (Hulanda) 
Darysse Croes 


Sobre sobresobrino(a)nan: 
Xerxes, Yoshua, Xylia y Xylon Flanegin 
Isabeau, Emma y Maik Croes 
Lynn, Amir y Lara Angela 
Noah Croes 


Su ihanan na Aruba y Corsow, primo y primanan, Marlon 
Flanegin, Anna Yearwood y famia, Anna Davelaar y famia, 
su bon amigonan Raffy Josefa, Cedric Kirindongo, Ermin y 
Chucho Maduro y demas amigo y amiganan den Reino, 
bisiñanan y amistadnan di cas. 


Famia Croes, Kock, De Cuba, Ter Beek, Mata, Zievinger, 
Rodriguez, Maduro, Lampe, Flanegin, Angela, Messaoudi y 
Schauer. 


Ta invita pa condolencia y despedida diamars 4 di oktober 
2022 di 12:30 pa 15:30 na Misa Birgen di Fatima - Dakota, sigui 
pa respons. Entiero lo tuma luga na Santana Catolico “Santa 
Maria” na Santa Cruz. 


Na lugar di flor, por haci un donacion na Koningin Wilhelmina 
Fonds. Lo bai tin un box desponibel. 


Despensa nos si nos por a lubida cualkier famia den nos 
momento di tristesa. 


Despues di entiero nos no por ricibi bishita di condolencia. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 
Cu dolor na nos curason, nos ta participa fayecimento di: 


Angel A. Senra Chara 
*14-12-2022 - †27-09-2022 


Acto di despedida lo wordo anuncia 
despues 

